**ኢትዮ ላይፍ ኤንድ ጀነራል ኢንሹራንስ አ.ማ.**

**Ethio Life and General Insurance S.C.**

**የባለአክስዮኖች 15ኛ ዓመታዊ መደበኛ እና 10ኛ አስቸኳይ ጠቅላላ ጉባዔ ጥሪ**

ኢትዮ ላይፍ ኤንድ ጀነራል ኢንሹራንስ አ.ማ. የዋና መስሪያ ቤቱ አድራሻ፡- አዲስ አበባ ቂርቆስ ክ/ከተማ፣ ወረዳ 02፣ የቤት ቁጥር 659 የሆነ የኩባንያው የተከፈለ ካፒታል ብር 229,112,000.00፣ በኢትዮጵያ ብሔራዊ ባንክ ለኩባንያው የተሰጠ የመድን ሥራ ፈቃድ ቁጥር 013/08 ሲሆን ኩባንያው በኢትዮጵያ የንግድ ሕግ አዋጅ ቁጥር 1243/2013 አንቀፅ 366፣ 367፣ 370 እና 372 መሰረት 15ኛ ዓመታዊ መደበኛ እና 10ኛ አስቸኳይ ጠቅላላ ጉባዔውን ቅዳሜ ህዳር 22 ቀን 2016 ዓ.ም ከጠዋቱ 2፡30 ሰዓት ጀምሮ በአዲስ አበባ ኢንተር ሌግዤሪ ሆቴል የሚያካሂድ ይሆናል፡፡ ስለሆነም የኩባንያው ባለአክሲዮኖች በሙሉ ከላይ በተጠቀሰው ቀን፣ ቦታና ሰዓት በአካል ወይም በህጋዊ ወኪል አማካኝነት ተገኝታችሁ በጉባዔው እንድትሳተፉ የዳይሬክተሮች ቦርድ ጥሪውን በአክብሮት ያቀርባል፡፡

**ሀ. የባለአክስዮኖች 15ኛ ዓመታዊ መደበኛ ጠቅላላ ጉባዔ አጀንዳዎች**

1. እ.ኤ.አ በ2022/2023 የሒሳብ ዘመን የተደረጉ የአክሲዮን ዝውውሮችን ማፅደቅ፤
2. እ.ኤ.አ የ2022/2023 የሒሳብ ዘመን የዳይሬክተሮች ቦርድ ዓመታዊ ሪፓርት ማድመጥ፤
3. እ.ኤ.አ የ2022/2023 የሒሳብ ዘመን የውጭ ኦዲተሮች ሪፓርት ማድመጥ፤
4. ከላይ በተራ ቁጥር 2 እና 3 በቀረቡት ሪፓርቶች ላይ ተወያይቶ መወሰን፤
5. እ.ኤ.አ በ2022/2023 የሒሳብ ዘመን የትርፍ ክፍፍልን በሚመለከት በቀረበው የውሳኔ ሀሳብ ላይ ተወያይቶ መወሰን፤
6. እ.ኤ.አ የ2023/2024 የዳይሬክተሮች ቦርድ ዓመታዊ የሥራ ዋጋን መወሰን፤
7. እ.ኤ.አ የ2023/2024 የዳይሬክተሮች ቦርድ ወርሀዊ አበል ክፍያን መወሰን፤
8. እ.ኤ.አ የ2023/2024 የውጭ ኦዲተሮችን የአገልግሎት ክፍያ መወሰን፤
9. ከብሔራዊ ባንክ በተገኘ ግብረ መልስ መሰረት በዕጩ የዳይሬክተሮች ቦርድ የምልመላና ምርጫ አስፈጻሚ ኮሚቴ ማስተካከያ የተደረገበትን የምርጫ ውጤት በሚመለከት ቦርዱ ጉባኤውን በመወከል በሰጠው ውሳኔ ላይ ተወያይቶ የታረመውን የምርጫ ውጤት ማጽደቅ፤
10. የ15ኛውን ዓመታዊ መደበኛ ጠቅላላ ጉባኤ ቃለ-ጉባኤ ማፅደቅ፤

**ለ. የባለአክስዮኖች 10ኛ አስቸኳይ ጠቅላላ ጉባዔ አጀንዳዎች**

1. በተሻሻለው የኩባንያው የመመሥረቻ ጽሁፍ ላይ ተወያይቶ ሰነዱን ማጽደቅ፤
2. በኩባንያው ባለአክሲዮኖች 9ኛ አስቸኳይ ጉባኤ ባለአክሲዮን ላልሆኑ የኩባንያው ሠራተኞች እና ከኩባንያው ጋር የቢዝነስ ትስስር ቢኖራቸው በኩባንያው አፈፃፀም ላይ ተፅዕኖ ሊያመጡ ይችላሉ ተብሎ ለሚገመቱ ባለሀብቶች አክሲዮን እንዲሸጥ ተላልፎ የነበረውን ውሳኔ በሚመለከት በተደረገው ማስተካከያ ላይ ተወያይቶ መወሰን፤
3. የባለአክስዮኖች 10ኛ አስቸኳይ ጠቅላላ ጉባኤ ቃለ-ጉባኤን ማፅደቅ፤

**ማሳሰቢያ**

* በስብሰባው ላይ መገኘት የማይችሉ ባለአክሲዮኖች በንግድ ሕግ አንቀፅ 373 እና 377 መሰረት ጉባዔዎቹ ከሚካሄዱበት ዕለት ሶስት ቀናት በፊት መስቀል ፍላወር አከባቢ በሚገኘው የኢትዮ ላይፍ ኤንድ ጀነራል ኢንሹራንስ አ.ማ. ዋና መ/ቤት 4ኛ ፎቅ አክስዮን አስተዳደር ክፍል በመቅረብ ለዚሁ ዓላማ የተዘጋጀውን የውክልና ቅፅ ሞልተው በመፈረም በተወካይ አማካኝነት ጉባኤውን መሳተፍ የሚችሉ መሆኑን በአክብሮት እንገልፃለን፡፡
* የኩባንያው ባለአክሲዮኖች ወይም ሕጋዊ ወኪል በጉባኤው ለመሳተፍ ሲመጡ ኢትዮጵያዊ ዜግነታቸውን የሚያረጋግጥ የታደሰ መታወቂያ ወይም ፓስፖርት ወይም መንጃ ፈቃድ በመያዝ በጉባኤው ላይ መሳተፍ ይችላሉ፡፡ እንዲሁም ትውልደ ኢትዮጵያዊያን ሆነው የውጭ ሀገር ዜግነት ያላቸው የኩባንያው ባለአክሲዮኖች ትውልደ ኢትዮጵያዊ መሆናቸውን የሚያረጋግጥ የታደሰ መታወቂያ/ቢጫ ካርድ ይዘው መቅረብ እንዳለባቸው በአክብሮት እናሳውቃለን፡፡
* የውክልና ቅጹን በዋና መ/ቤት በአካል ተገኝተው ያልሞሉ ባለአክሲዮኖች ህጋዊ ተወካዮች ስብሰባውን ለመካፈል የሚያስችል ግልፅ ስልጣን የሚያሳይና በሰነዶች ምዝገባና ማረጋገጫ አገልግሎት ወይም አግባብ ባለው አካል የተመዘገበ ውክልና ይዘው መቅረብ ይኖርባቸዋል፡፡
* የተሻሻለው የኩባንያው ረቂቅ የመመስረቻ ጽሁፍ በኩባንያው ድረ-ገጽ [www.eliginsurance.com](http://www.eliginsurance.com) ላይ የሚገኝ መሆኑን በአክብሮት አንገልፃለን፡፡

**በዳይሬክተሮች ቦርድ ትእዛዝ**

**ኢትዮ ላይፍ ኤንድ ጀነራል ኢንሹራንስ አ.ማ**

**+251-011-554 9651 +251-011-557 1781**

**አዲስ አበባ‚ ኢትዮጵያ**